Document ID: /roh_data/filtered/Bilingualer_Corpus_interleaved-it-rm.jsonl.gz/103

This is a text translated from Italian to Rumantsch Grischun.
Psichiatria degli anziani e il suo ambiente

Nella Clinica psichiatrica cantonale Waldhaus il trattamento di persone anziane viene intensificato e adeguato in modo migliore ai bisogni dei pazienti e dei parenti. La collaborazione con altre istituzioni sarà resa più effettiva e trasparente.

Il 30 agosto 1998 avrà luogo un incontro di parenti in due stazioni di gerontopsichiatria, mentre il 3 settembre 1998 la Clinica organizza un convegno sul tema "psichiatria degli anziani nelle case di cura e nelle cliniche".

Il fatto che noi uomini invecchiamo per diverse ragioni è noto. Tale processo è irreversibile e dobbiamo accettarlo poiché concerne tutti noi.

Le persone anziane hanno raccolto esperienza durante i molti decenni che hanno vissuto. La comprensione verso gli anziani può riuscire soltanto considerando le esperienze personali e storiche.

Anche il desiderio di volere possibilmente passare tutta la vita in buona salute corrisponde ad un sentimento base dell'uomo. Spesso sono proprio le malattie psichiche a limitare fortemente la qualità della vita e il benessere nella terza età.

Al fine di potersi adeguare meglio alle nuove classi d'età in cambiamento e ai particolari problemi di natura psichiatrica, la Clinica Waldhaus ha creato uno speciale processo centrale "psichiatria gerontologica", che si occupa in modo mirato dell'assistenza e della cura psichiatrica ottimale per persone anziane.

Disturbi psichici dovuti all'età

Persone anziane soffrono per esempio spesso di depressioni, da un lato per ragioni biologiche e dall'altro per ragioni psicosociali. Disturbi psichici di questo genere di regola possono essere trattati bene.

In caso di una malattia degenerativa del cervello, della malattia d'Alzheimer, con i rimedi di oggigiorno è almeno possibile raggiungere un rallentamento dell'evoluzione.

Demenze o altri disturbi cerebrali sono malattie croniche e progressive. L'obiettivo del trattamento consiste perciò nella mitigazione del disturbo nonché in un miglioramento dell'adattamento alla vita con la malattia.

Proprio negli ultimi anni si è fatto molto nel trattamento di malattie dovute all'età. Oltre all'utilizzazione di nuovi medicamenti sono di grande importanza anche la terapia sistematica, il sostegno dei parenti e di altri assistenti nonché la psicoterapia.

Parenti ed esperti

L'incontro di parenti nelle nostre stazioni di psichiatria gerontopsichiatria C11 e C12 rappresenta un passo in tale direzione, che mira a trasmettere informazioni sulla Clinica e le possibilità di terapia offerte dalla stessa nonché a consolidare la collaborazione tra i pazienti, i parenti e i responsabili per il trattamento.

Durante il convegno "psichiatria degli anziani nelle cliniche e nelle case di cura" del 3 settembre 1998 ci si concentra sullo scambio di esperienze tra diverse istituzioni ed esperti in questo settore. Si tratta soprattutto di mostrare le offerte attuali nel lavoro con anziani e l'utilizzazione ottimale dei servizi da parte delle persone interessate.

Gremium: Klinik Waldhaus

Quelle: it Klinik Waldhaus

Data: 27.08.1998

Psichiatria dals attempads e ses ambient social

En la clinica psichiatrica Waldhaus vegn intensivà il tractament da persunas attempadas che s'orientescha pli ferm vid ils basegns dals pazients e dals confamigliars. La collavuraziun cun autras instituziuns duai daventar pli effectiva e pli transparenta.

Ils 30 d'avust 1998 ha lieu ina scuntrada da confamigliars sin duas partiziuns gerontopsichiatricas, ed ils 3 da settember 1998 organisescha la clinica ina dieta d'experts cul tema "Psichiatria d'attempads en la chasa da tgira e la clinica".

Igl è in fatg enconuschent che nus umans daventain per differentas raschuns adina pli vegls. Quest process n'è betg reversibel; nus al pudain be acceptar, perquai che nus tuts essan pertutgads.

Umans attempads guardan enavos sin blers decennis d'experientscha da vita ch'han furmà lur persunalitad. La chapientscha per l'uman attempà po be reussir, sch'ins resguarda las experientschas istoricas e persunalas.

I correspunda era ad in sentiment fundamental uman da vulair restar uschè saun sco pussaivel durant l'entira vita. Savens restrenschan lura gist las malsognas psichicas la qualitad da vita ed il bainstar en la terza vegliadetgna a moda considerabla. Per pudair resguardar meglier la structura da vegliadetgna che sa mida sco er ils problems psichiatrics spezials ha la clinica psichiatrica Waldhaus creà il process essenzial "gerontopsichiatria" che s'occupa directamain dal provediment e dal tractament psichiatric optimal da persunas attempadas.

Disturbis psichics per raschuns da vegliadetgna

Umans attempads pateschan per exempel pli savens da depressiuns che pon avair d'ina vart motivs biologics, da l'autra vart era raschuns psicosozialas. Disturbis psichics da quest gener respundan per regla bain ad in tractament.

Tar ina malsogna degenerativa dal tscharvè, la malsogna d'Alzheimer, esi almain pussaivel da cuntanscher in retard dal decurs grazia als meds ch'ins ha oz a disposiziun.

Demenzas u auters disturbis organics dal tscharvè èn malsognas cronicas u progressivas. La finamira dal tractament è perquai in levgiament dals mals sco er ina megliera adattaziun ad ina vita cun la malsogna.

Gist en ils davos onns è sa midà bler tar il tractament da las malsognas da persunas attempadas. Ultra dal diever da novs medicaments giogan er la terapia d'ambient, il sustegn dals confamigliars e d'auters tgirunzs sco er la psichoterapia ina gronda rolla.

Confamigliars ed experts

In pass en questa direcziun è ina scuntrada da confamigliars sin nossas partiziuns gerontopsichiatricas C11 e C12, cun la finamira d'intermediar infurmaziuns davart la clinica e sias pussaivladads da terapia sco er da rinforzar la collavuraziun tranter pazient, confamigliars e squadra da tgira.

Tar la dieta d'experts "Psichiatria d'attempads en la chasa da tgira e la clinica" dals 3 da settember 1998 stat en il center il barat d'experientschas tranter differentas instituziuns ed experts sin il sectur da la vegliadetgna. En emprima lingia vul ins preschentar las purschidas actualas en la lavur cun persunas attempadas e l'utilisaziun optimala da differents servetschs tras ils pertutgads.

Gremium: Klinik Waldhaus

Quelle: rg Klinik Waldhaus

Data: 27.08.1998